אירוויזיון 2025

תחרות הזמר של האירוויזיון לשנת 2025 (באנגלית: Eurovision Song Contest 2025; בצרפתית: Concours Eurovision de la chanson 2025) היתה התחרות ה-69 של האירוויזיון. היא נערכה בעיר בזל שבשווייץ, לאחר זכייתה של שווייץ באירוויזיון 2024 עם השיר The Code של נמו.

התחרות, שאורגנה על ידי איגוד השידור האירופי (EBU) וחברת השידור השווייצרית (SRG SSR), נערכה באולם זנקט יאקובסהאלה שבעיר בזל בשווייץ. האירוע כלל שני חצאי גמר, ב-13 וב-15 במאי, וגמר ב-17 במאי 2025. את חצאי הגמר הובילו המנחות הייזל ברוגר וזנדרה שטודר, ובגמר הצטרפה אליהן גם המנחה מישל הונציקר.

בתחרות השתתפו 37 מדינות כמו בשני האירוויזיונים הקודמים. מולדובה תכננה להשתתף אך פרשה לבסוף מסיבות כלכליות ומחוסר עניין עקב איכות השירים שהוצעו עבורה. מונטנגרו חזרה לאחר היעדרות של שנתיים.

בתחרות זכתה אוסטריה עם השיר "Wasted Love" שביצע JJ. השיר נכתב על ידי הזמר יחד עם תאודורה שפיריץ' ותומאס ת'ורנר. ישראל הגיעה לאחד מהישגיה הטובים ביותר בתחרות, מקום 2, עם השיר New Day Will Rise בביצועה של הזמרת יובל רפאל.  למקום 3 הגיעה אסטוניה עם השיר Espresso Macchiato בביצועו של טומי קאש שנהפך אחר כך ללהיט בינלאומי.

 מיקום התחרות 
תחרות אירוויזיון 2025 התקיימה בבזל, שווייץ, בעקבות ניצחונה של המדינה בתחרות אירוויזיון 2024 עם השיר "The Code", שבוצע על ידי נמו. זו הפעם השלישית ששווייץ מארחת את התחרות. היא עשתה זאת בעבר במהדורה הראשונה של האירוויזיון, אירוויזיון 1956 שנערך בעיר לוגאנו, ובאירוויזיון 1989 שנערך בעיר לוזאן. עד כה, מסיבותיה שלה, שוויץ עדיין לא אירחה את האירוויזיון בעיר הבירה שלה, העיר ברן.

המקום שנבחר לאירוח התחרות הוא אולם זנקט יאקובסהאלה (St. Jakobshalle), אולם בעל קיבולת של 12,400 מושבים, המארח אירועי ספורט והופעות מוזיקה. האולם ממוקם בעיריית מינכנשטיין שבקנטון בזל-לנדשאפט, בסמוך לגבול עם בזל-שטאדט.

מתחם Messe and Congress Center Basel אירח מספר אירועים במסגרת התחרות: הוא שימש כמיקום של כפר האירוויזיון (Eurovision Village), עם הופעות של משתתפי התחרות ואמנים שווייצרים מקומיים וכן הקרנות של המופעים החיים לקהל הרחב; וגם כמיקום של מועדון האירו (EuroClub), שבו נערכות המסיבות הרשמיות והופעות פרטיות של משתתפי התחרות.

אירוע השטיח האדום (או: "השטיח הטורקיז" למעשה) שהתקיים ב-11 במאי 2025 התחיל בבית העירייה של בזל וחצה את גשר מידל ברידג' (Middle Bridge), כשמשתתפי התחרות והמשלחות שלהם הוצגו לעיתונאים ולמעריצים המורשים והסתיים במתחם Messe Basel, שם נערך טקס הפתיחה.
אצטדיון זנקט יאקוב-פארק אירח הקרנה של הגמר, יחד עם הופעות של ארבעה נציגים קודמים בתחרות האירוויזיון; הכניסה לאירוע זה היתה בתשלום. באצטדיון הוצבו מסכי ענק ובהם שידורים ישירים של התחרות. רחוב האירוויזיון (Eurovision Street) הוקם ברחוב שטייננפורשטראסה (Steinenvorstadt).

 הצעות ראשוניות 
לאחר זכייתה של שווייץ בתחרות 2024 הביעה הרשות המקומית של ז'נבה עניין לארח את אירוויזיון 2025 במרכז הכנסים פאלקספו והגישה לכך בקשה רשמית. באותו יום הביע גם נשיא ממשלת בזל-שטאדט עניין באירוח התחרות בעיר בזל.

ב-12 במאי 2024 הוצע אולם אולמה שבסנט גאלן כמקום פוטנציאלי. ב-13 במאי 2024 שללה העיר לוגאנו הצעות לארח את האירוויזיון, בעוד נשיא מחוז ברן, פיליפ מולר אמר כי ישנה "עלייה באנטישמיות" בתחרות. ב-15 במאי, מולר זכה להתנגדות מצד המועצה המחוזית המבצעת של ברן, והמועצה בירכה את נמו והכריזה על תמיכתה בארגון התחרות בעיר ברן. מנגד, דווח כי עיריית ציריך קיימה ישיבה "בעדיפות גבוהה" כדי לדון בהצעה.

ב-14 במאי, העיר המארחת בשנת 1989, לוזאן שללה הצעות לארח את התחרות, בטענה למחסור בתשתיות. ב-15 במאי הודיעה העיר ביל/ביין, עיר הולדתו של נמו, על רצונה לקחת חלק ולהיות אחת ממארגני האירוע. ב-17 במאי, השלטון המקומי של פריבור הצהיר שהוא בוחן הצעה אפשרית לארח את התחרות.

ב-5 ביוני אישרה ממשלת בזל-שטאדט כי היא תציע הצעות אירוח, והציעה את אצטדיון זנקט יאקוב פארק ואת אולם זנקט יאקובסהאלה כמקומות אפשריים. ב-6 ביוני, חשפו עיריות ביל/ביין וברן אפשרות להצעת אירוח משותפת של שתי הערים. ב-12 ביוני, הודיעה העיר סנט גאלן כי לא תגיש הצעה בשל אי עמידה בדרישות לאירוח התחרות.

רשות השידור של המדינה המארחת, SRG SSR, השיקה את תהליך הגשת ההצעות בשבוע האחרון של מאי 2024, על ידי הנפקת רשימת דרישות לערים המעוניינות לארח את התחרות. הערים בזל, ברן, ז'נבה וציריך הצהירו רשמית על התעניינותן והגישו את הצעותיהן עד 28 ביוני. נציגי רשות השידור המארחת ביקרו בארבע הערים המתחרות בתחילת יולי, וב-19 ביולי, קיצרו את רשימת המועמדות לשתי הערים: בזל וז'נבה. 

ב-30 באוגוסט 2024 נחשף כי בזל היא העיר המארחת של אירוויזיון 2025.

ב-3 ביולי 2024 נחשפו תוצאות סקר בין אזרחי שווייץ שמראות כי 49% (מ-25,000 משתתפי הסקר) מתנגדים, או מתנגדים חלקית, לאירוח התחרות במדינה, כאשר 46% ממשתתפי הסקר תומכים ללא סייגים באירוח. טרם נמסרה תגובה מרשות השידור השווייצרית.

 המדינות המשתתפות 
בשנה זו השתתפו באירוויזיון 37 מדינות. 31 מהן התמודדו בחצאי הגמר על מקום בגמר. שש המדינות הנוספות - איטליה, צרפת, גרמניה, ספרד ובריטניה (המדינות המממנות), וכן שווייץ, המדינה המארחת, השתתפו אוטומטית בגמר על פי חוקי התחרות והציגו את שיריהן בחצאי הגמר באקט סמלי שלא כולל הצבעה.
ממוזער|קבוצת אמנים שהשתתפו באירוויזיון 2025, באירוע ההכנה לאירוויזיון בהופעה באמסטרדם, אפריל 2025
בחצי הגמר הראשון התחרות התקיימה בין 15 מדינות ובחצי הגמר השני בין 16 מדינות. בכל חצי גמר עלו לגמר 10 המדינות עם הניקוד הגבוה ביותר והן הצטרפו לשש המדינות העולות אוטומטית לגמר, כך שבסופו של דבר, השתתפו בגמר 26 מדינות.

 חצי הגמר הראשון 
חצי הגמר הראשון התקיים ב-13 במאי 2025, וכלל 15 מדינות. שווייץ, איטליה וספרד הצביעו בו גם הן.

סדר מדינותשפה אמן שירתרגום לעברית מקום ניקוד1 איסלנדאיסלנדיתוייב"Róa"לחתור6972 פוליןפולנית ואנגליתיוסטינה סטצ'קובסקה"Gaja"גאיה7853 סלובניהאנגליתקלמן"How Much Time Do We Have Left"כמה זמן עוד נשאר לנו?13234 אסטוניהאיטלקית, אנגלית וספרדיתטומי קאש"Espresso Macchiato"אספרסו מקיאטו51135 אוקראינהאוקראינית ואנגליתציפרבלאט"Bird of Pray"ציפור תפילה11376 שוודיהשוודית ופיניתקאי"Bara bada bastu"פשוט ללכת לסאונה41187 פורטוגלפורטוגזיתנאפה"Deslocado"עקור9568 נורווגיהאנגליתקייל אלסנדרו"Lighter"מצית8829 בלגיהאנגליתרד סבסטיאן"Strobe Lights"אורות מהבהבים142310 אזרבייג'ןאנגליתמאמאגאמה"Run with U"לרוץ איתך15711 סן מרינואיטלקית ואנגליתגברי פונטה"Tutta l'Italia"כל איטליה104612 אלבניהאלבניתשקודרה אלקטרוניקה"Zjerm"אש212213 הולנדצרפתית ואנגליתקלאוד"C'est la vie"אלו החיים312114 קרואטיהאנגליתמרקו בושניאק"Poison Cake"עוגת רעל122815 קפריסיןאנגליתתיאו אוון"Shh"ששש1144

 חצי הגמר השני 
חצי הגמר השני התקיים ב-15 במאי 2025, וכלל 16 מדינות. גרמניה, צרפת ובריטניה הצביעו בו גם הן.

סדר מדינותשפה אמן שירתרגום לעברית מקום ניקוד1 אוסטרליהאנגלית וצרפתיתגו-ג'ו"Milkshake Man"איש המילקשייק11412 מונטנגרומונטנגריתנינה ז'יז'יץ'"Dobrodošli"ברוך הבא16123 אירלנדאנגליתאמי"Laika Party"המסיבה של לייקה13284 לטביהלטביתטאוטומייטאס"Bur man laimi"תשמח אותי21305 ארמניהאנגלית וארמניתפארג"Survivor"שורד10516 אוסטריהאנגליתג'יי-ג'יי"Wasted Love"אהבה מבוזבזת51047 יווןיווניתקלאוודיה"Asteromáta"עיני כוכבים41128 ליטאליטאיתקטרסיס"Tavo akys"העיניים שלך61039 מלטהאנגליתמיריאנה קונטה"Serving"מגישה95310 גאורגיהאנגלית וגאורגיתמריאם שנגליה"Freedom"חופש152811  דנמרקאנגליתסיסאל"Hallucination"הזיה86112 צ'כיהאנגליתאדוניס"Kiss Kiss Goodbye"לנשק, לנשק לשלום122913 לוקסמבורגצרפתיתלורה ת'ורן"La poupée monte le son"הבובה מגבירה את הצליל76214 ישראלאנגלית, עברית וצרפתיתיובל רפאל"New Day Will Rise"יום חדש יעלה120315 סרביהסרביתפרינץ"Mila"אהובה142816  פינלנדפינית וגרמניתאריקה ויקמן"Ich komme"אני באה3115

 גמר 
הגמר התקיים ב-17 במאי 2025. 

הופיעו בו חמש הגדולות (גרמניה, צרפת, איטליה, ספרד ובריטניה) והמדינה המארחת (שווייץ), ואליהן התווספו 20 המדינות אשר עלו לגמר משני חצאי הגמר.

הגמר נפתח על ידי נמו בביצוע שירו הזוכה משנת 2024, "The Code", ולאחר מכן מצעד הדגלים, בו הוצגו כל 26 הפיינליסטים, בליווי תזמורת כלי הנשיפה של משטרת בזל ורמיקסים של להיטי מוסיקה שווייצרית.

מופע הביניים כלל את נציגי שווייץ לאירוויזיון לאורך השנים: פאולה דל מדיקו (נציגת שווייץ באירוויזיון 1969 ואירוויזיון 1980), פטר רבר  (כחלק משלישיית "פטר, סו ומארק" , נציגי שווייץ באירוויזיון 1971, אירוויזיון 1976, אירוויזיון 1979 - יחד עם פורי, גרופס וקנירי ), ואירוויזיון 1981), לוקה האני (נציג שווייץ באירוויזיון 2019) וגיונס טירס (נציג שווייץ באירוויזיון 2020 שהתבטל ואירוויזיון 2021), שיבצעו מחרוזת שירים שווייצריים מהעבר. המתחרה הקרואטית משנת 2024, הלהקה Baby Lasagna, והמתחרה הפיני קאארייה משנת 2023 ביצעו שילוב של שיריהם המתחרים " Rim Tim Tagi Dim " ו-" Cha Cha Cha", ולאחר מכן את הסינגל המשותף החדש שלהם "Eurodab"; נמו ביצע את הסינגל החדש שלהם "Unexplainable". 
סדר מדינותשפה אמן שירתרגום לעבריתמקוםניקודשופטיםקהל1 נורווגיהאנגליתקייל אלסנדרו"Lighter"מצית188922672 לוקסמבורגצרפתיתלורה ת'ורן"La poupée monte le son"הבובה מגבירה את הצליל224723243 אסטוניהאיטלקית, אנגלית וספרדיתטומי קאש"Espresso Macchiato"אספרסו מקיאטו3356982584 ישראלאנגלית, עברית וצרפתיתיובל רפאל"New Day Will Rise"יום חדש יעלה2357602975 ליטאליטאיתקטרסיס"Tavo akys"העיניים שלך169634626 ספרדספרדיתמלודי"Esa diva"הדיווה ההיא243727107 אוקראינהאוקראינית ואנגליתציפרבלאט"Bird of Pray"ציפור תפילה9218601588 הממלכה המאוחדתאנגליתריממבר מאנדיימה לעזאזל קרה הרגע?19888809 אוסטריהאנגליתג'יי-ג'יי"Wasted Love"אהבה מבוזבזת143625817810 איסלנדאיסלנדיתוייב"Róa"לחתור253303311 לטביהלטביתטאוטומייטאס"Bur man laimi"תשמח אותי131581164212 הולנדצרפתית ואנגליתקלאוד"C'est la vie"אלו החיים121751334213 פינלנדפינית וגרמניתאריקה ויקמן"Ich komme"אני באה111968810814 איטליהאיטלקיתלוצ'ו קורסי"Volevo essere un duro"רציתי להיות קשוח52561599715 פוליןפולנית ואנגליתיוסטינה סטצ'קובסקה"Gaja"גאיה141561713916 גרמניהגרמניתאבור וטינה"Baller"יורה15151777417 יווןיווניתקלאוודיה"Asteromáta"עיני כוכבים623110512618 ארמניהאנגלית וארמניתפארג"Survivor"שורד2072423019 שווייץצרפתיתזואה מה"Voyage"מסע10214214020 מלטהאנגליתמיריאנה קונטה"Serving"מגישה179183821 פורטוגלפורטוגזיתנאפה"Deslocado"עקור2150371322 דנמרקאנגליתסיסאל"Hallucination"הזיה234745223 שוודיהשוודית ופיניתקאי"Bara bada bastu"פשוט ללכת לסאונה432112619524 צרפתצרפתיתלואן"Maman"אמא72301805025 סן מרינואיטלקית ואנגליתגברי פונטה"Tutta l'Italia"כל איטליה262791826 אלבניהאלבניתשקודרה אלקטרוניקה"Zjerm"אש821845173

 מדינות נעדרות 

שדרני ה-EBU באנדורה, בוסניה והרצגובינה, וסלובקיה אישרו את אי-השתתפותם לפני פרסום רשימת המשתתפים על ידי ה-EBU. רשת השידור הצפון מקדונית MRT דנה בחזרתה האפשרית של המדינה לתחרות, בתגובה לדוא"ל של אוהדי האירוויזיון שדחקה ברשת לעשות זאת באוקטובר 2024; בסופו של דבר, צפון מקדוניה לא הופיעה ברשימה הסופית של המשתתפים לשנת 2025. מנכ"ל רשת השידור הקוסובית RTK, שקומבין אחמטשקאי, שלח מכתב רשמי ל-EBU ביוני 2024, ובו ביקש הזמנה לקוסובו להשתתף לראשונה בתחרות בשנת 2025; הזמנה זו נדחתה על ידי האספה הכללית של ה-EBU ביולי 2024.

 חברות מלאות באיגוד השידור האירופי 
  אנדורה – ב-26 ביוני 2024, רשות השידור האנדורית, RTVA, אישרה כי המדינה לא תחזור לאירוויזיון 2025.
  בולגריה – ב-23 ביוני 2024, פרסמה רשות השידור הבולגרית, BNT, בחשבון ה-X (טוויטר) שלה כי ההחלטה על השתתפות המדינה באירוויזיון 2025 תתקבל בספטמבר 2024. בולגריה השתתפה לאחרונה באירוויזיון 2022 ופרשה מסיבות כלכליות.
  בוסניה והרצגובינה – רשות השידור הבוסנית, BHRT, הודיעה כי היא שוקלת לחזור לתחרות בשנת 2025. בתוכנית לשנת 2024, רשות השידור התוותה את תוכניותיה לשנה הקרובה, עם הכרזות על תוכניות חדשות, דיון על קהלי יעד והצהרה: "אנחנו גם מאמינים שהגיע הזמן לשקול את חזרתם של נציגי בוסניה והרצגובינה לאירוויזיון 2025". עם זאת, באוקטובר 2023 הצהירה רשות השידור כי היא מצויה תחת הסנקציות מצד איגוד השידור האירופי ולכן לא ישתתפו בשנת 2024. פתרון הבעיות הפיננסיות של BHRT ותשלומי שירותי הדואר המהיר נותרו מכשול קריטי להשתתפותה של בוסניה והרצגובינה באירוויזיון. ב-17 ביולי 2024 רשות השידור הבוסנית, BHRT הודיעה כי בוסניה והרצגובינה לא תחזור להתחרות בשנת 2025. המדינה השתתפה בפעם האחרונה באירוויזיון 2016, הודות לתמיכה בחסות פרטית.
  טורקיה – ב-20 במאי 2024, טען נשיא טורקיה, רג'פ טאיפ ארדואן, כי טורקיה צריכה להימנע מהשתתפות בתחרות האירוויזיון מפני שהיא תומכת ב"נייטרליזציה מגדרית" ומאיימת על המשפחה המסורתית. טורקיה נטלה חלק בתחרות בפעם האחרונה באירוויזיון 2012.
  מולדובה – ב-15 בנובמבר 2024, רשות השידור המולדובנית, TRM, אישרה את השתתפותה בתחרות האירוויזיון לשנת 2025. מאז הודיעה TRM על פתיחת ההרשמה לקדם האירוויזיון ואף קבעה כי הגמר יתקיים ב-22 בפברואר 2025, אך ב-22 בינואר 2025 הודיעה TRM על פרישה מאירוויזיון 2025 מסיבות כלכליות. מולדובה נטלה חלק בתחרות האירוויזיון לאחרונה בשנת 2024.
  מונקו – כשהשדרן המונגאסקי, TMC, עזב את איגוד השידור האירופי בשנת 2021, היה צורך ברשות שידור חדשה כדי להחזיר את המדינה לאירוויזיון, שהקמתה אושרה ב-29 בדצמבר 2022. ב-12 באפריל 2024 נודע כי חברת הטלוויזיה החדשה, TV Monaco, הפכה לחברה מלאה באיגוד. בנוסף, מונקו הקצתה 100,000 אירו בתקציב לשנת 2022 כדי לחזור לאירוויזיון באותה השנה, אך לבסוף זה לא קרה. המדינה לא חזרה לאירוויזיון 2025. מונקו השתתפה בפעם האחרונה באירוויזיון 2006.
  סלובקיה – באוגוסט 2023, רשות השידור הסלובקית, RTVS, הודיעה כי היא שוקלת לחזור לאירוויזיון בשנת 2025. בספטמבר אותה השנה, דיבר ליובוש מצ'אי, מנכ"ל רשות השידור, על החזרה האפשרית של סלובקיה לאירוויזיון וציין כי המדינה "קיבלה הצעות טובות יחסית" להשתתף, ושהערוץ בודק דרכים אפשריות לבחור נציג. עם זאת, ב-8 באפריל 2024, השדרן הסלובקי אישר כי לא ישתתף באירוויזיון 2025 עקב קיצוץ בתקציב. סלובקיה נטלה חלק בתחרות בפעם האחרונה באירוויזיון 2012.

 לא חברות באיגוד השידור האירופי 
  – העיתון המקומי "Liechtensteiner Vaterland" דיווח כי שדרן הרדיו הלאומי במדינה, Radio Liechtenstein, נמצא בתהליך השגת מעמד חברות באיגוד השידור האירופי במטרה להביא את המדינה להשתתפות ראשונה בתחרות האירוויזיון. עם זאת, השדרן עוסק בשידורי רדיו בלבד, ללא שידורים טלוויזיוניים, דבר העלול למנוע את הופעת הבכורה. כמו כן, במשאל עם על הפרטת שידורי הרדיו שהתקיים ב-27 באוקטובר 2024, ההצעה התקבלה עם 6,786 תומכים (55.43%) ו-5,457 מתנגדים (44.57%). הפרטה זו לא תאפשר לליכטנשטיין להצטרף לאיגוד השידור האירופי, ולפיכך גם לא תוכל להשתתף באירוויזיון.
  – ב-16 ביוני 2024, רשות השידור הקוסוברית, RTK, שלחה מכתב רשמי לאיגוד השידור האירופי (EBU) ובו ביקשה להצטרף לתחרות האירוויזיון בשנת 2025. ב-7 באוגוסט 2024 פורסם כי ה-EBU סירבו לבקשת RTK להצטרף לתחרות.
  רוסיה – עקב שליטת הממשלה ברשויות השידור ברוסיה, ב-29 במאי 2022 הכריז איגוד השידור האירופי על השעיה מוחלטת של חברות גופי השידור הרוסיים, מה שהופך למעשה את ההשתתפות לבלתי אפשרית. השתתפותה האחרונה של המדינה הייתה באירוויזיון 2021.
  – בשנת 2021, בלארוס שלחה את השיר "Ya nauchu tebya (I'll Teach You)" לייצג את המדינה. השיר נפסל מהשתתפות בתחרות מפני שהוא מופנה נגד המפלגה הדמוקרטית הבלארוסית אשר מתנגדת לשלטון. ה-EBU השעו את בלארוס ל-3 שנים אך מפני שרשות השידור בבלארוס, BTRC, נשלטת על ידי הממשלה, ה-EBU הכריזו על השעיה מוחלטת של BTRC. המדינה השתתפה לאחרונה באירוויזיון 2019.

 מבצעים חוזרים בתחרות 
מדינהמבצעשנים קודמותמקום פוליןיוסטינה סטצ'קובסקה199518 מונטנגרונינה ז'יז'יץ'2013 (כחלק מהו סי)12 (חצי גמר) גאורגיהמריאם שנגליה2020 (כזמרת רקע)–

 מגישי הניקוד 
הדוברים הכריזו על ציון 12 נקודות ("דוז פואה") של חבר המושבעים הלאומי של מדינתם, בסדר הבא:
  – קיו – נתנו לאוסטריה.
  – סאפורה (ייצגה את אזרבייג'ן באירוויזיון 2010) – נתנו לישראל.
  – אינגריד סאמוט – נתנו לארמניה.
  – שנטל יאנזן (הנחתה את אירוויזיון 2021) – נתנו לאוסטריה.
  – לורלה פלגו – נתנו לאיטליה.
  – לוסינה טובמסיאן – נתנו לצרפת.
  – פביאן צוולי – נתנו לצרפת.
  סן מרינו – סנהיט (ייצגה את סן מרינו באירוויזיון 2011 ובאירוויזיון 2021) – נתנו לאיטליה.
  – ג'רי הייל (ייצגה את אוקראינה באירוויזיון 2024) – נתנו לגרמניה.
  – טום הוגו (ייצג את נורווגיה באירוויזיון 2019) – נתנו לאוסטריה.
  – פיליפ הנזה - נתנו לפינלנד.
  – אמילי מזוייר – נתנו לאלבניה.
  – טופו ג'יג'יו (הופיע בדמות בובה של עכבר) – נתנו לבריטניה.
  – איולנדה (ייצגה את פורטוגל באירוויזיון 2024) – נתנו לאיטליה.
  – שרה ברו – נתנו ללטביה.
  – דוריס פינצ'יץ' – נתנו לאיטליה.
  – דונס (ייצג את לטביה באירוויזיון 2024) – נתנו לאוסטריה.
  – ניקי בירן (ייצג את אירלנד באירוויזיון 2016) – נתנו לאוסטריה.
  – אלכסנדרה בודקה – נתנו לשווייץ.
  – מרקו ווצ'ביץ' – נתנו ליוון.
  – ג'ני תיונה – נתנו לצרפת.
  – דראגנה קוסיירינה – נתנו לצרפת.
  – רדקה רוסיצקה – נתנו לגרמניה.
  – סופי אליס-בקסטור (שימשה כחברה בהרכב השיפוט הבריטי באירוויזיון 2019) – נתנו ללטביה.
  ספרד – צ'אנל (ייצגה ספרד באירוויזיון 2022) – נתנו לשווייץ.
  – יסמין בלואד – נתנו לאוסטריה.
  – סיליה קפסיס (ייצגה את קפריסין באירוויזיון 2024) – נתנו ליוון.
  – מיכאל שולטה (ייצג את גרמניה באירוויזיון 2018) – נתנו לאוסטריה.
  – מאנו ואן אקר – נתנו לאוסטריה.
  ישראל – עדן גולן (ייצגה את ישראל באירוויזיון 2024) – נתנו ליוון.
  – אנדרי ג'אהו – נתנו לצרפת.
  – סילבסטר בלט (ייצג את ליטא באירוויזיון 2024) – נתנו ללטביה.
  – הרה ביורק (ייצגה את איסלנד באירוויזיון 2010 ובאירוויזיון 2024) – נתנו לשוודיה.
  – נוצה בוזלאדזה (ייצגה את גאורגיה באירוויזיון 2024) – נתנו לאיטליה.
  – לוקאס חמאטסוס – נתנו ליוון.
  – קריסטיאן יאקובסון (ייצג את אסטוניה באירוויזיון 2024) – נתנו לשווייץ.
  – מלאני פריימונד וסוון אפיני – נתנו לאיטליה.

 מתחים ומחלוקות 
 השתתפות ישראל בתחרות 

לקראת התחרות ועל רקע מלחמת חרבות ברזל, עלתה מחדש התביעה להחרים את השתתפות ישראל באירוויזיון. מספר רשויות שידור אירופאיות פנו לאיגוד השידור האירופאי בדרישה להדיח את ישראל מהתחרות, וחתימה של עשרות מתמודדים לשעבר תמכה בקריאה זו. ב-6 במאי 2025, 72 מתמודדי אירוויזיון לשעבר חתמו על מכתב הקורא להדרת ישראל, ביניהם הזוכים לשעבר צ'רלי מקגטיגן וסלבדור סוברל. שלושה ימים לאחר מכן, נמו הזוכה של האירוויזיון שנה שעברה, קרא/ה גם להחרים את ישראל מהתחרות. למרות זאת, הקריאות היו פחות נרחבות בהשוואה לשנה הקודמת.

המטה לביטחון לאומי פרסם אזהרות ונתן הנחיות מחמירות לישראלים המשתתפים או שוהים בשווייץ במסגרת אירוויזיון 2025. ההמלצות כללו הימנעות מהגעה לאירועים גדולים שאינם מאובטחים, התרחקות מהפגנות פרו-פלסטיניות והסתרת סממנים ישראליים או יהודיים במרחב הציבורי. המשלחת הישראלית לאירוויזיון קיבלה תדריכים מיוחדים לנקוט אמצעים חשאיים, וסוכני שב"כ ליוו אותה עם אבטחה צמודה לאורך כל האירוע.

בכמה שידורים אירופאיים שודרו מסרים פוליטיים נגד ישראל שהובילו לאזהרות רשמיות מהאיגוד האירופי.

אירועים אלימים ומפגינים עם מסרים אנטי-ישראליים ליוו את התחרות מתחילתה ועד סופה. במהלך פתיחת האירוויזיון נעצר מפגין שהביע תנועות איום כלפי המשלחת הישראלית, לאחר תלונה של תאגיד השידור הישראלי. בנוסף, בעקבות אירועים בחזרה הגנרלית האחרונה של התחרות, התקבלה החלטה לאסור על שימוש במשרוקיות בקהל במהלך המופע. במהלך הופעתה של הנציגה הישראלית יובל רפאל, אירעו מספר תקריות ביטחוניות שכללו ניסיון של אדם להתפרץ לבמה וניסיון של זוג מפגינים מהולנד לעלות לבמה תוך קריאות תמיכה בפלסטינים והשלכת צבע אדום וירוק על הצופים וצוות הצילום וההפקה של התחרות. המאבטחים המקומיים, בהם סוכני שב"כ, הצליחו למנוע את התפרצויות והמשתתפים נעצרו. בעקבות אחד האירועים, המשלחת הישראלית עזבה לזמן קצר את אזור "הגרין רום" וחזרה לאחר מכן.

 השיר האיסלנדי 
עלו בישראל טענות כי הלחן של השיר של איסלנד "Róa" הועתק מהלחן של הסינגל הישראלי "חתונת השנה" של אייל גולן ואיתי לוי. בעקבות טענות אלו, יוצר השיר אופיר כהן תבע את איסלנד על העתקה.

 פגיעה בקהילה הארמנית בישראל 
במהלך השידור החי של חצי הגמר השני מטעם תאגיד השידור הישראלי "כאן 11", התבטא המגיש אסף ליברמן באופן שעורר תגובות ביקורתיות, בעיקר מצדה של הקהילה הארמנית. לאחר הופעת הנציג הארמני, ליברמן העיר: "אני לא מאמין שלחבר’ה האלה אנחנו נתנו רובע שלם בירושלים", ובהמשך התייחס לשם השיר ("SURVIVOR") ואמר: "אז מה אנחנו נרגיש אחרי השיר הזה?". ההתבטאויות עוררו תגובות ברשתות החברתיות, בהן נטען כי מדובר בפגיעה בזיכרון ההיסטורי של הקהילה הארמנית בירושלים. בעקבות הביקורת, פרסם ליברמן הבהרה והתנצלות, וציין כי דבריו נאמרו בהומור וכי לא הייתה כוונה לפגוע.

קישורים חיצוניים



 גיא סולו, צבא שווייץ מתערב: מבצע האבטחה הדרמטי באירוויזיון 2025, EuroMix, 4 באפריל 2025




 גיא סולו, נתוני אירוויזיון 2025 נחשפים: האם ההפקה מנווטת את הזוכים?, EuroMix, 4 באפריל 2025
 אופק ג'רסי, אירוויזיון 2025 הוא הסגור בהיסטוריה – למה אתם מפסידים את הסיפור המלא?, EuroMix, 13 במאי 2025
 שחר אסידו, כך ההפקה השווייצרית מתמודדת עם התקריות האנטישמיות!, EuroMix, 17 במאי 2025


 הערות שוליים 

*
2025
קטגוריה:2025 במוזיקה
קטגוריה:בזל
קטגוריה:2025 בשווייץ